Ελάτε να πρασινίσουμε τη γειτονιά μας: Δενδροφύτευση στους χώρους πρασίνου στις οδούς Πλειάδων και Πολυφόντη, 22/2/25
2025-02-22 09:00 (Europe/Athens)
Ελάτε να πρασινίσουμε τη γειτονιά μας: Δενδροφύτευση στους χώρους πρασίνου στις οδούς Πλειάδων και Πολυφόντη
Ο Δήμος Στροβόλου σας προσκαλεί σε μια όμορφη πρωτοβουλία πρασίνου! Ελάτε να δώσουμε νέα πνοή στη γειτονιά μας, φυτεύοντας δέντρα και συμβάλλοντας σε ένα πιο πράσινο και βιώσιμο περιβάλλον.
📅 Σάββατο, 22 Φεβρουαρίου 2025
🕘 9:00 π.μ.
📍 Χώροι πρασίνου στις οδούς Πλειάδων & Πολυφόντη, Στρόβολος
Θα υπάρχουν διαθέσιμα εργαλεία για το κοινό, όμως όσοι επιθυμούν μπορούν να φέρουν τα δικά τους (τσάππα ή φτυάρι), ώστε να διευκολυνθεί η συμμετοχή όλων στη δράση.
Ας ενώσουμε τις δυνάμεις μας για έναν πιο πράσινο Στρόβολο!

ΑΠΟ ΤΟΝ ΔΗΜΟ ΣΤΡΟΒΟΛΟΥ
18 Φεβρουαρίου 2025

Συναυλία Ορχήστρας Εγχόρδων Δήμου Στροβόλου «Που Δύσιν ως Ανατολήν », με πρωτότυπες συνθέσεις της Δέσποινας Ζορπά, 23/2/25
2025-02-23 19:30 | Εκκλησιαστικό Μουσείο Εθνομάρτυρα Κυπριανού στον Στρόβολο
Η Ορχήστρα Εγχόρδων του Δήμου Στροβόλου παρουσιάζει τη συναυλία «Που Δύσιν ως Ανατολήν» με πρωτότυπες μουσικές συνθέσεις της Δέσποινας Ζορπά εμπνευσμένες από τη λαϊκή παράδοση. Ανάμεσα στα τραγούδια που θα ακουστούν είναι και το μελοποιημένο σε μουσική της Δέσποινας Ζορπά ποίημα του Βασίλη Μιχαηλίδη «9η Ιουλίου».
Η εκδήλωση θα πραγματοποιηθεί την Κυριακή 23 Φεβρουαρίου 2025 και ώρα 19:30, στο Μουσείο Εθνομάρτυρα Κυπριανού στον Στρόβολο με ελεύθερη είσοδο.
Στη συναυλία συμμετέχει η Ορχήστρα Εγχόρδων του Δήμου Στροβόλου υπό τη διεύθυνση του μαέστρου Κούλη Λιμνιώτη καθώς και οι μουσικοί Pierrick Marion στο ούτι και το νέυ και η Μαριάννα Μουτζή στο κανονάκι.

ΑΠΟ ΤΟΝ ΔΗΜΟ ΣΤΡΟΒΟΛΟΥ
11 Φεβρουαρίου 2025

Παρουσίαση του βιβλίου «Τα κατάφερα!», της Έλενας Περικλέους, 6/3/25
2025-03-06 18:30 | Εκκλησιαστικό Μουσείο Εθνομάρτυρα Κυπριανού στον Στρόβολο

Δενδροφύτευση στον χώρο πρασίνου παρά την οδό Μεγάρων, 8/3/25, 11:00 π.μ.
2025-03-08 11:00
Ελάτε να πρασινίσουμε τη γειτονιά μας!
Δενδροφύτευση στον χώρο πρασίνου παρά την οδό Μεγάρων
Ο Δήμος Στροβόλου σας προσκαλεί σε μια όμορφη πρωτοβουλία πρασίνου! Ελάτε να δώσουμε νέα πνοή στη γειτονιά μας, φυτεύοντας δέντρα και συμβάλλοντας σε ένα πιο πράσινο και βιώσιμο περιβάλλον.
📅 Σάββατο, 8 Μαρτίου 2025
🕘 11:00 π.μ.
📍 Χώρος πρασίνου παρά την οδό Μεγάρων (πίσω από το Ίδρυμα Χρίστου Στέλιου Ιωάννου)
Θα υπάρχουν διαθέσιμα εργαλεία για το κοινό, όμως όσοι επιθυμούν μπορούν να φέρουν τα δικά τους (τσάππα ή φτυάρι), ώστε να διευκολυνθεί η συμμετοχή όλων στη δράση.
Ας ενώσουμε τις δυνάμεις μας για έναν πιο πράσινο Στρόβολο!

ΑΠΟ ΤΟΝ ΔΗΜΟ ΣΤΡΟΒΟΛΟΥ
4 Μαρτίου 2025

Αιμοδοσία ΕΟΑ Λευκωσίας και Δήμου Στροβόλου, στα πλαίσια της «Παγκόσμιας Ημέρας Νερού», 14/3/25
2025-03-14 09:00 | Κτίριο ΕΟΑ Λευκωσίας Στρόβολος, Λευκωσία, Στρόβολος, Cyprus

Τιμητική εκδήλωση για τον Δρα Κωνσταντίνο Γ. Γιαγκουλλή, με την ευκαιρία της έκδοσης των δύο νέων του βιβλίων, 14/3/25
2025-03-14 19:30 | Εκκλησιαστικό Μουσείο Εθνομάρτυρα Κυπριανού στον Στρόβολο

Εκδήλωση του Κύκλου Φιλαναγνωσίας Δημ. Βιβλιοθήκης Στροβόλου και του Lift Good Medical Fitness Center με θέμα «Εργονομία και κηπουρική», 19/3/25
2025-03-19 18:30 | Πολιτιστικό Κέντρο Στροβόλου

Παρουσίαση βιβλίου του Ηλία Μανιταρά «Έπρεπε», από τον Όμιλο Φίλων Δημ. Βιβλιοθήκης, 19/3/25
2025-03-19 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο

Ενοριακό Συμβούλιο Αγίου Δημητρίου - Ακρόπολης: Ο Στρόβολος αλλάζει. Μαζί κάνουμε καλύτερη τη γειτονιά μας!, 20/3/25
2025-03-20 18:30 | Ιερός Ναός Της Του Θεού Σοφίας

Εθνικό και Θρησκευτικό Μνημόσυνο για τις Εθνικές Επετείους 25ης Μαρτίου και 1ης Απριλίου, στον Ιερό Ναό Αγίου Σπυρίδωνα, 23/3/25
2025-03-23 | Εκκλησία Αγ. Σπυρίδωνα

Παρουσίαση βιβλίου του Ρένου Ευαγγελάκη «Σαν εφιάλτης» από τον Όμιλο Φίλων Δημ. Βιβλιοθήκης, 28/3/25
2025-03-28 18:30 | Πολιτιστικό Κέντρο Στροβόλου

Πρόσκληση σε συνάντηση γνωριμίας από το Δημοτικό Συμβούλιο Νεολαίας Στροβόλου
2025-04-04 19:30 | Πολιτιστικό Κέντρο Στροβόλου
Πρόσκληση σε συνάντηση γνωριμίας από το Δημοτικό Συμβούλιο Νεολαίας Στροβόλου
Είσαι νέος 18-35 χρονών και μένεις στον Στρόβολο; Συμμετέχεις ή όχι σε οργάνωση που δραστηριοποιείται στον Στρόβολο; Είσαι μέλος Κεντρικού Μαθητικού Συμβουλίου Γυμνασίου ή Λυκείου του Δήμου μας;
Τότε αυτή η εκδήλωση είναι για εσένα!
Έλα στο Πολιτιστικό Κέντρο Δήμου Στροβόλου (Αρχιεπισκόπου Κυπριανού 34, Στρόβολος, 2063) για μια βραδιά γνωριμίας με νέους και οργανώσεις του Δήμου μας. Ανταλλάζουμε απόψεις, μοιραζόμαστε ιδέες-ανησυχίες και δραστηριοποιούμαστε για το καλό του Στροβόλου!
📅 Ημερομηνία: 4 Απριλίου 2025
⏰ Ώρα: 19:30
🍔 Φαγητό & 🎧 DJ
🎟️ Είσοδος ελεύθερη!
Μην το χάσεις! Είμαστε έτοιμοι να σε γνωρίσουμε και να δημιουργήσουμε μαζί νέες ευκαιρίες για τη νεολαία του Στροβόλου και το κοινό καλό!

ΑΠΟ ΤΟ ΔΗΜΟΤΙΚΟ ΣΥΜΒΟΥΛΙΟ ΝΕΟΛΑΙΑΣ ΣΤΡΟΒΟΛΟΥ
26 Μαρτίου 2025

Πρόσκληση: Γονείς - Σύμμαχοι: Υποστηρίζοντας τα Παιδιά στον Αθλητισμό και το Σχολείο
2025-04-10 19:30 | Πολιτιστικό Κέντρο Στροβόλου
Πρόσκληση: «Γονείς- Σύμμαχοι: Υποστηρίζοντας τα Παιδιά στον Αθλητισμό και το Σχολείο
Ο Δήμος Στροβόλου σας προσκαλεί στην ενημερωτική εκδήλωση με θέμα:
«Γονείς-Σύμμαχοι: Υποστηρίζοντας τα Παιδιά στον Αθλητισμό & το Σχολείο»
Ομιλητής: Αδάμος Παπαντωνίου, αθλητικός ψυχολόγος
Η εκδήλωση που θα πραγματοποιηθεί στο Πολιτιστικό Κέντρο Στροβόλου, την Πέμπτη 10 Απριλίου 2025, και σκοπό έχει να αναδείξει τον καθοριστικό ρόλο των γονιών ως συμμάχων στη στήριξη της εκπαιδευτικής και αθλητικής πορείας των παιδιών τους.
Η παρουσία σας θα είναι ιδιαίτερα σημαντική για να συζητήσουμε μαζί τρόπους ενίσχυσης της αυτοπεποίθησης και των δεξιοτήτων των παιδιών μας.
Το κοινό θα έχει τη δυνατότητα να θέσει τις δικές του ερωτήσεις και να συζητήσει τυχόν προβληματισμούς με τον ομιλητή.
Ημερομηνία: Πέμπτη 10 Απριλίου 2025
Ώρα: 19:30
Χώρος: Πολιτιστικό Κέντρο Στροβόλου (λεωφ. Αρχ. Κυπριανού 34, 2059 Στρόβολος)
Θα χαρούμε πολύ να σας δούμε εκεί!

ΑΠΟ ΤΟΝ ΔΗΜΟ ΣΤΡΟΒΟΛΟΥ
3 Απριλίου 2025

Πασχαλινό Πανηγύρι τη Δευτέρα του Πάσχα, στον Ιερό Ναό Απ. Μάρκου Αρχαγγέλου Στροβόλου, 16:00-19:30
2025-04-21 16:00 - 19:30 | Ιερός Ναός Αποστόλου Ευαγγελιστού Μάρκου
«Πασχαλινό Πανηγύρι τη Δευτέρα του Πάσχα»
Οι Ιερείς και η Εκκλησιαστική Επιτροπή του Ιερού Ναού Αποστόλου Μάρκου Αρχαγγέλου Στροβόλου και ο Δήμος Στροβόλου, διοργανώνουν Πασχαλινό Πανηγύρι τη Δευτέρα του Πάσχα, από τις 16:00-19:30, στο προαύλιο του Ναού.
Η εκδήλωση θα περιλαμβάνει παραδοσιακά τραγούδια από το νεανικό σχήμα της ενορίας, παραδοσιακούς χορούς από το Χορευτικό Συγκρότημα Π.Α.Σ. Αγροκηπιάς, πολλά παιχνίδια για μικρούς και μεγάλους και πολλές εκπλήξεις!
Η εκδήλωση τελεί υπό την αιγίδα του Δημάρχου Στροβόλου, κ. Σταύρου Σταυρινίδη.

ΑΠΟ ΤΟΝ ΔΗΜΟ ΣΤΡΟΒΟΛΟΥ
14 Απριλίου 2025

Δίνουμε αίμα! Σώζουμε ζωές! Εθελοντική Αιμοδοσία από τον Δήμο Στροβόλου και το Ίδρυμα Οδικής Ασφάλειας Γιώργος Μ. Μαυρίκιος, 23/4/25
2025-04-23 18:00 | Δημοτικό Μέγαρο Στροβόλου
Δίνουμε αίμα! Σώζουμε ζωές!
Εθελοντική Αιμοδοσία από τον Δήμο Στροβόλου και το Ίδρυμα Οδικής Ασφάλειας Γιώργος Μ. Μαυρίκιος
Ο Δήμος Στροβόλου και το Ίδρυμα Οδικής Ασφάλειας «Γιώργος Μ. Μαυρίκιος» σε συνεργασία με το Κέντρο Αίματος σας προσκαλούν σε εθελοντική αιμοδοσία εις μνήμη των θυμάτων οδικών δυστυχημάτων και των εργαζομένων του Δήμου Στροβόλου, την Τετάρτη 23 Απριλίου και ώρα 18:00, στα γραφεία του Δήμου Στροβόλου.
Με λίγο από τον χρόνο και το αίμα μας προσφέρουμε αγάπη και αλληλεγγύη στους συνανθρώπους μας που το έχουν ανάγκη και ενισχύουμε το έργο του Κέντρου Αίματος.
Για την καλύτερη οργάνωση της εκδήλωσης, παρακαλούμε όσοι επιθυμείτε να συμμετάσχετε να δηλώσετε προαιρετικά το ενδιαφέρον σας στο τηλέφωνο 22470590 ή στην ηλεκτρονική φόρμα: https://forms.office.com/e/VwB5vPU8J9
Περισσότερα για το Ίδρυμα Οδικής Ασφάλειας Γιώργος Μ. Μαυρίκιος
Το Ίδρυμα Οδικής Ασφάλειας «Γιώργος Μ. Μαυρίκιος» δημιουργήθηκε στη μνήμη του 17χρονου μαθητή Γιώργου Μαυρίκιου, ο οποίος έχασε άδικα τη ζωή του την Πρωτοχρονιά του 2007, όταν χτυπήθηκε από μεθυσμένο οδηγό ενώ στεκόταν σε πεζοδρόμιο στο Τσέρι.
Στα μέλη του ιδρύματος, εκτός από τη μητέρα του Γιώργου, συγκαταλέγονται άτομα που υπήρξαν θύματα τροχαίων συγκρούσεων, παραπληγικά και τετραπληγικά άτομα, δύο νεαροί που βρίσκονται σε διαδικασία αποκατάστασης, καθώς και μία φυσιοθεραπεύτρια που έχει αναλάβει την αποκατάσταση θυμάτων τροχαίων.
Το Ίδρυμα πραγματοποιεί καθημερινά βιωματικές διαλέξεις σε σχολεία, πανεπιστήμια, στρατόπεδα, εταιρείες και οργανισμούς σε όλη την Κύπρο, με στόχο την προώθηση σωστής οδικής συμπεριφοράς, την πρόληψη και την αποφυγή τροχαίων οδικών συγκρούσεων.

ΑΠΟ ΤΟΝ ΔΗΜΟ ΣΤΡΟΒΟΛΟΥ
2 Απριλίου 2025

ΜΟΤΣΑΡΤ, Ο ΜΑΓΙΚΟΣ ΑΥΛΟΣ, του Βόλφγκανγκ Αμαντέους Μότσαρτ, από την παιδική σκηνή της Κάρμεν Ρουγγέρη, στο πλαίσιο του 9ου Φεστιβάλ Θεάτρου του Δήμου, 27/4/25, ώρα 15:00
2025-04-27 15:00 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ

«ΜΟΤΣΑΡΤ, Ο ΜΑΓΙΚΟΣ ΑΥΛΟΣ»
του Βόλφγκανγκ Αμαντέους Μότσαρτ
σε σκηνοθεσία Κάρμεν Ρουγγέρη – Χριστίνα Κουλουμπή
Το 9ο Φεστιβάλ Θεάτρου του Δήμου Στροβόλου ανοίγει αυλαία με την παράσταση «ΜΟΤΣΑΡΤ, Ο ΜΑΓΙΚΟΣ ΑΥΛΟΣ» του Βόλφγκανγκ Αμαντέους Μότσαρτ, από την παιδική σκηνή της Κάρμεν Ρουγγέρη, την Κυριακή 27 Απριλίου 2025, στις 15:00 και 18:00, στο Δημοτικό Θέατρο Στροβόλου.
Είσοδος: €20 και €17

Για τους κατόχους Ευρωπαϊκής Κάρτας Αναπηρίας η είσοδος θα είναι δωρεάν, με έκπτωση 50% στο εισιτήριο του/της συνοδού και θα μπορεί να γίνει προκράτηση εισιτηρίων στο τηλ. 22 010191.

Πληροφορίες και εισιτήρια
https://www.ticketmaster.cy/showEventInformation.html?idEvent=6019

Η Κάρμεν Ρουγγέρη και οι συνεργάτες της θα γνωρίσουν στους μικρούς αλλά και τους μεγάλους φίλους τους, τον μοναδικό Βόλφγκανγκ Αμαντέους Μότσαρτ, μεταμορφώνοντας την όπερα «Ο Μαγικός Αυλός» σε ένα Μουσικό Παραμύθι πλημμυρισμένο από τις υπέροχες μελωδίες αυτού του μοναδικού συνθέτη.
Λίγα λόγια για το έργο:
Ο βασιλιάς της μέρας και η βασίλισσα της νύχτας, κάποτε αγαπήθηκαν τρελά και αποφάσισαν να ενωθούν. Όμως η αγάπη τους αυτή κράτησε πολύ λίγο. Εκείνη ήταν φτιαγμένη από ψέματα και κακία, εκείνος από αλήθεια και καλοσύνη. Εκείνη ήθελε να εξουσιάζει με το σκοτάδι, εκείνος ήθελε να βασιλεύει με το φως. Πώς να ταιριάξουνε λοιπόν; Χώρισαν, και η μεγάλη αγάπη τους έγινε αμέσως έχθρα.
Μετά από 9 μήνες η σκοτεινή βασίλισσα έφερε στον κόσμο ένα όμορφο κοριτσάκι, την Παμίνα, στην οποία ποτέ δεν είπε ποιος είναι ο πατέρας της. Το ‘μαθε ο βασιλιάς της μέρας και σκοτείνιασε. Ήθελε να την πάρει κοντά του. Φοβόταν μήπως ζώντας δίπλα στην μητέρα της έπαιρνε από τον χαρακτήρα της. Έτσι μια μέρα την έκλεψε κρυφά και έβαλε να την φυλάνε σ’ έναν όμορφο πύργο. Θύμωσε τότε η βασίλισσα της νύχτας. Μαύρισε ακόμα περισσότερο τον ουρανό της, έσβησε τ’ αστέρια της. Έπρεπε να βρει κάποιον τρόπο να πάρει πίσω την κόρη της. Άρχισε λοιπόν να αναζητεί ένα παλικάρι. Ένα παλικάρι που θα μπορούσε να την βοηθήσει. Το βρήκε στο πρόσωπο του πρίγκιπα Ταμίνο, αλλά και του Παπαγκένο.
Ο πρίγκιπας Ταμίνο -σύμβολο της αρετής και της αγάπης, βρίσκει στο πρόσωπο της Παμίνας το ιδανικό ταίρι. Όμως το ζευγάρι θα περάσει από πολλές δοκιμασίες. Με όπλο την αγάπη, οι ήρωές μας θα νικήσουν και θα ενωθούν για πάντα. Μαζί τους ο Παπαγκένο, ένας χαριτωμένος παραμυθένιος ήρωας που με τις σκανδαλιές του θα χαρίσει στα παιδιά στιγμές χαράς και γέλιου. Το έργο τελειώνοντας βρίσκει τους δυο εχθρούς, βασίλισσα της νύχτας και βασιλιά της μέρας, ενωμένους. Το καλό θα νικήσει το κακό και θα απλωθεί σ’ όλη τη γη.
ΣΥΝΤΕΛΕΣΤΕΣ:
Κείμενο – Αφήγηση: Κάρμεν Ρουγγέρη
Σκηνοθεσία: Κάρμεν Ρουγγέρη – Χριστίνα Κουλουμπή
Σκηνικά – Κοστούμια: Χριστίνα Κουλουμπή
Κίνηση – Χορογραφία – Φωτισμοί: Πέτρος Γάλλιας
Μουσική επεξεργασία-Video Art: Αντώνης Δελαπόρτας
Στίχοι – Μουσική επιλογή: Ανδρέας Κουλουμπής
Διδασκαλία τραγουδιών: Ελένη Ζιώγα
Ζωγραφική σκηνικών-κατασκευών: Γιάννης Σπανόπουλος
Βοηθός Σκηνοθέτη: Γιάννης Τσουρουνάκης
Βοηθός Ενδυματολόγου: Μελίνα Μαβίδου
Διεύθυνση παραγωγής: Ελένη Καρτάση
Συντονισμός παραγωγής: Αντώνης Κοΐζας
ΔΙΑΝΟΜΗ:
Παίζουν οι ηθοποιοί (με αλφαβητική σειρά):
Δελαγραμμάτικας Άρης, Θεοδωρακοπούλου Μαύρα-Μαρία, Κορρές Στέφανος, Κουλουμπή Χριστίνα, Κύρτσος Νίκος, Λάμαρης Φώτης, Πικιώνη Ινώ, Σκένδρου Αλεξάνδρα
3 πνεύματα (φωνές): Άννα – Μαρία Μπλάθρα, Βερόνικα Sandberg, Ασημίνα Τσίγκα

ΜΟΤΣΑΡΤ, Ο ΜΑΓΙΚΟΣ ΑΥΛΟΣ, του Βόλφγκανγκ Αμαντέους Μότσαρτ, από την παιδική σκηνή της Κάρμεν Ρουγγέρη, στο πλαίσιο του 9ου Φεστιβάλ Θεάτρου του Δήμου, 27/4/25, ώρα 18:00
2025-04-27 18:00 | Δημοτικό Θέατρο Στροβόλου, Cyprus

«Ομηρούπολη» από τον Κύκλο Φιλαναγνωσίας Δημ. Βιβλιοθήκης Στροβόλου & την Εθνική Εταιρεία Ελλήνων Λογοτεχνών Κύπρου, 30/4/25, Πολιτιστικό Κέντρο Στροβόλου
2025-04-30 21:00 | Πολιτιστικό Κέντρο Στροβόλου

Έναρξη 9ου Φεστιβάλ Θεάτρου με το έργο «ΡΙΧΑΡΔΟΣ Β, του Γουίλιαμ Σαίξπηρ, από το Θέατρο ΔΕΝΤΡΟ και τον Πολιτιστικό Οργανισμό ΥΠΟΓΑίΑ, 2/5/25
2025-05-02 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
Γουίλιαμ Σαίξπηρ
«ΡΙΧΑΡΔΟΣ Β΄

Το έργο ΡΙΧΑΡΔΟΣ Β΄, του Γουίλιαμ Σαίξπηρ, που παρουσιάζουν το ΘΕΑΤΡΟ ΔΕΝΤΡΟ και ο ΠΟΛΙΤΙΣΤΙΚΟΣ ΟΡΓΑΝΙΣΜΟΣ «ΥΠΟΓΑίΑ», σε σκηνοθεσία Λέανδρου Ταλιώτη, ανεβαίνει στο Δημοτικό Θέατρο Στροβόλου, την Παρασκευή 2 Μαΐου και ώρα 20:30, στο πλαίσιο του 9ου Φεστιβάλ Θεάτρου του Δήμου.
Είσοδος: €5
Όλα τα έσοδα από την πώληση των εισιτηρίων θα διατεθούν για την ενίσχυση του Συνδέσμου Στήριξης για άτομα με διαταραχή ελλειμματικής προσοχής με / χωρίς υπερκινητικότητα – ΔΕΠΥ Κύπρου. Αρ. Άδειας Εράνου: Ν.Π. 15/2025
Για τους κατόχους Ευρωπαϊκής Κάρτας Αναπηρίας ισχύουν τα ακόλουθα και θα μπορεί να γίνει προκράτηση εισιτηρίων στο τηλ. 22 010191.

Για παραστάσεις με εισιτήριο €5,00: δωρεάν είσοδος, όπως επίσης και για έναν/μία συνοδό του/της
Για παραστάσεις με εισιτήριο από €5,00 και άνω: δωρεάν είσοδος, με έκπτωση 50% στο εισιτήριο του/της συνοδού.

Πληροφορίες και εισιτήρια
www.ticketmaster.cy/showEventInformation.html?idEvent=6072

Διάρκεια παράστασης: 90 λεπτά
Λίγα λόγια για το έργο:
Μια παράσταση που εξερευνά τα όρια της εξουσίας και την τραγική πτώση ενός βασιλιά. Μια παράσταση που φωτίζει την αέναη πάλη του ανθρώπου με την εξουσία και τον εαυτό του.
Το έργο παρακολουθεί την πορεία του Ριχάρδου Β’, ενός νεαρού μονάρχη που μέσα από την πτώση του ανακαλύπτει την αληθινή του ταυτότητα. Ένας χαρακτήρας ευγενικός αλλά αδύναμος, που η απομάκρυνσή του από την πραγματικότητα τον οδηγεί στην καταστροφή.
Η παράσταση αναδεικνύει τη μαεστρική τέχνη του Σαίξπηρ στην απεικόνιση της σταδιακής αφύπνισης του βασιλιά, καθώς η προδοσία και η εγκατάλειψη τον περικυκλώνουν. Μέσα από μια συγκλονιστική διαδρομή αυτογνωσίας, ο έκπτωτος βασιλιάς ανακαλύπτει την αληθινή του βασιλική υπόσταση τη στιγμή ακριβώς που χάνει το στέμμα του.
Το έργο τοποθετείται στο ιστορικό πλαίσιο των γεγονότων που πυροδότησαν τον Πόλεμο των Ρόδων, αποτελώντας μια βαθιά μελέτη πάνω στη φύση της εξουσίας, της ταυτότητας και της ανθρώπινης συνείδησης.
Εξουσία. Προδοσία. Αφύπνιση.
Κάποτε βασιλιάς, τώρα φυλακισμένος. Η άνοδος και η πτώση του Ριχάρδου Β’. Ο Ριχάρδος Β’ καθόταν στον θρόνο της Αγγλίας στεφανωμένος με δόξα. Η εξουσία όμως είναι δίκοπο μαχαίρι. Προδομένος από τους πιο στενούς του συμμάχους, ο Ριχάρδος και η βασιλεία του καταρρέουν. Από το μεγαλείο των κάστρων στην ερήμωση των κελιών της φυλακής, η ζωή του κατρακυλά στην καταστροφή. Το στέμμα, κάποτε σύμβολο της δύναμής του, πέφτει από τα χέρια του. Ριχάρδος ο Β’, ο βασιλιάς που ανατρέπεται από την ίδια του την αλαζονεία.
Η θεατρική μεταφορά της ιστορίας του Ριχάρδου Β’ δεν είναι απλώς μια ακόμη ιστορική αφήγηση. Είναι ένας καθρέφτης της σύγχρονης κοινωνίας μας, όπου η εξουσία εξακολουθεί να μεθά, να διαφθείρει και τελικά να καταστρέφει.
Μια παράσταση για την εξουσία, την προδοσία και την ανθρώπινη ματαιοδοξία. Μέσα από μία πρωτοποριακή σκηνοθεσία και σύγχρονη προσέγγιση, η παράσταση εξερευνά τη διαχρονική πορεία ενός ηγέτη από το απόλυτο ύψος στο απόλυτο βάθος.
ΣΥΝΤΕΛΕΣΤΕΣ
Συγγραφέας: Γουίλιαμ Σαίξπηρ
Σκηνοθεσία/Μετάφραση/Video Art: Λέανδρος Ταλιώτης
Σκηνικά/Κοστούμια: Λάκης Γενεθλής
Μουσική Σύνθεση: Ανδρέας Μουστούκης
Κινησιολογία: Σταυρούλα Κάλφα
Σχεδιασμός Φωτισμού: Χρίστος Γωγάκης
Οπτική Επικοινωνία | Αφίσα – Τρέιλερ – Φωτό : Κρίτων Δούρις
Διεύθυνση παραγωγής: Κατερίνα Λούρα – Katerinaloura@yahoo.gr
Παραγωγή: Θέατρο Δέντρο / Πολιτιστικός Οργανισμός ΥΠΟΓΑίΑ
Παίζουν οι ηθοποιοί:
Βασιλική Κυπραίου, Αλέξανδρος Παρίσης, Παναγιώτης Λάρκου, Κατερίνα Λούρα, Λέανδρος Ταλιώτης και ο Σταύρος Λούρας (Βιντεοπροβολή)
Μουσικοί Επί Σκηνής:
Ανδρέας Μουστούκης, Μάριος Σολωμού, Δημήτρης Πολυβίου, Άγγελος Κουτσουπιάς
Χορηγός Επικοινωνίας:

"Οι Ανθρωπιστικές, Κοινωνικές και Νομικές Επιστήμες στην Εποχή της Τεχνητής Νοημοσύνης", από τον Σύνδεσμο Ελλήνων Φιλολόγων Κύπρου «ΣΤΑΣΙΝΟΣ» και τον Όμιλο Φίλων Δημοτικής Βιβλιοθήκης, 3/5/25, Μουσείο Εθνομάρτυρα Κυπριανού
2025-05-03 10:00 - 12:00 | Εκκλησιαστικό Μουσείο Εθνομάρτυρα Κυπριανού στον Στρόβολο

Λογοτεχνικό πρωινό με τη συγγραφέα Δήμητρα Χαραλάμπους, από τον Κύκλο Φιλαναγνωσίας Δημ. Βιβλιοθήκης Στροβόλου, 3/5/25
2025-05-03 10:30 | Πολιτιστικό Κέντρο Στροβόλου

Παρουσίαση του βιβλίου της Ερατούς Κοζάκου-Μαρκουλλή «Στη Λάμψη του Έρωτα», 9/5/25, Μουσείο Εθνομάρτυρα Αρχ. Κυπριανού
2025-05-09 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο

«Το γατάνιν» του Μιχάλη Πασιαρδή, από την Εκτός Έδρας Σκηνή του ΘΟΚ, στο πλαίσιο του 9ου Φεστιβάλ Θεάτρου, 9/5/25
2025-05-09 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
Το γατάνιν
του Μιχάλη Πασιαρδή
Σκηνοθεσία: Αλεξία Παπαλαζάρου

Στο πλαίσιο του 9ου Φεστιβάλ Θεάτρου του Δήμου Στροβόλου, η Εκτός Έδρας Σκηνή του ΘΟΚ παρουσιάζει το έργο του σπουδαίου Κύπριου ποιητή και συγγραφέα Μιχάλη Πασιαρδή, Το γατάνιν, σε σκηνοθεσία της Αλεξίας Παπαλαζάρου. Η παράσταση θα δοθεί την Παρασκευή 9 Μαΐου και ώρα 20:30, στο Δημοτικό Θέατρο Στροβόλου.
Είσοδος: €5
Όλα τα έσοδα από την πώληση των εισιτηρίων θα διατεθούν για την ενίσχυση του Σωματείου Ελληνίδων Κυριών «ΜΑΝΑ». Αρ. Άδειας Εράνου: Ν.Π. 15/2025
Για τους κατόχους Ευρωπαϊκής Κάρτας Αναπηρίας ισχύουν τα ακόλουθα και θα μπορεί να γίνει προκράτηση εισιτηρίων στο τηλ. 22 010191.

Για παραστάσεις με εισιτήριο €5,00: δωρεάν είσοδος, όπως επίσης και για έναν/μία συνοδό του/της
Για παραστάσεις με εισιτήριο από €5,00 και άνω: δωρεάν είσοδος, με έκπτωση 50% στο εισιτήριο του/της συνοδού.

Πληροφορίες και εισιτήρια:
www.ticketmaster.cy/showEventInformation.html?idEvent=6073

Λίγα λόγια για το έργο
Πρόκειται για ένα έργο-ορόσημο της κυπριακής θεατρικής συγγραφής, βαθιά ριζωμένο στην ντόπια παράδοση και λαϊκή σοφία, που μέσα από τον πλούτο της κυπριακής διαλέκτου και τη συγκινητική του αφήγηση ζωντανεύει μια εποχή όπου το χρέος, η τιμή, o έρωτας, η αγάπη, ο πόλεμος, ο θάνατος και η μοίρα μπλέκονται αξεδιάλυτα, μετατρέποντας τις προσωπικές ιστορίες σε κομμάτι της συλλογικής μνήμης.
Το έργο πρωτοπαρουσιάστηκε στην Κεντρική Σκηνή του ΘΟΚ το 1985 σε σκηνοθεσία Εύη Γαβριηλίδη και Μόνικας Βασιλείου κερδίζοντας την αγάπη του κοινού και των δημιουργών, με αποτέλεσμα να γνωρίσει αλλεπάλληλα ανεβάσματα τόσο στο επαγγελματικό, όσο και στο ερασιτεχνικό θέατρο. Η συγκινητική, σπονδυλωτή σύνθεσή του σκιαγραφεί με τρυφερότητα τον κόσμο της κυπριακής υπαίθρου, ο οποίος, παρά τις αναπόφευκτες αλλοιώσεις του χρόνου, επιβιώνει μέχρι σήμερα στα ήθη, στη γλώσσα και στην καθημερινή συμπεριφορά.
Η σκηνοθεσία και διασκευή της Αλεξίας Παπαλαζάρου, εμπλουτισμένη με τα τετράστιχα του Μιχάλη Πασιαρδή, ξεθάβει αναμνήσεις και βιώματα και φωτίζει, με την πολύτιμη αρωγή της ζωντανής μουσικής του Γιώργου Καλογήρου, την αυθεντικότητα αυτού του κόσμου που σταδιακά φθίνει, αλλά παραμένει ανεξίτηλος στην ψυχή μας. Μια παράσταση που καλεί την παλιά και νέα γενιά να ταξιδέψει στη ζεστασιά του παρελθόντος και της γλώσσας του.
Ταυτότητα παράστασης
Σκηνοθεσία-Δραματουργική επεξεργασία: Αλεξία Παπαλαζάρου
Μουσική-Μουσική διδασκαλία: Γιώργος Καλογήρου
Σκηνικά-Κοστούμια: Σοφία Μαυρομιχάλη
Χορογραφία-Κινησιολογία: Παναγιώτης Τοφή
Σχεδιασμός βιντεοπροβολών: Άρτεμις Ευλογημένου
Βοηθός Σκηνοθέτιδας: Μιχάλης Κολοκοτρώνης
Παίζουν (με αλφαβητική σειρά): Ανδρέας Δανιήλ, Χάρης Κκολός, Σεμέλη Κυριαζή,
Ανδρέας Λόντου, Βασίλης Μιχαήλ, Κωνσταντίνα Ξενοφώντος, Κύνθια Παυλίδου, Μυρσίνη Χριστοδούλου
Μουσικός επί σκηνής: Γιώργος Καλογήρου
Λίγα λόγια για το έργο από τον Μιχάλη Πασιαρδή
«… από θεατρική άποψη πιστεύω ότι σ’ αυτή μου τη δουλειά συνόψισα την έως σήμερα εμπειρία μου στο χώρο της συγγραφής. Γράφοντας τα κομμάτια στην κυπριακή διάλεκτο, ανακάλυψα ξανά και πάλι ότι η λαλιά αυτή δεν είπε τον τελευταίο της λόγο, είναι γλωσσικό ορυχείο, έχει να δώσει ακόμη πάρα πολλά και στην ποίηση και στο θέατρο, χωρίς να αποκλείω ότι και πεζογραφικά κείμενα μπορούν να δοθούν μέσα από αυτήν τη γλώσσα, που πολύ παλιά άντεξε στην εκφραστική διατύπωση ενός Λεοντίου Μαχαιρά».
(Απόσπασμα από τη δημοσιογραφική διάσκεψη του πρώτου ανεβάσματος του έργου στα γραφεία ΘΟΚ ημ. 21/1/1985).

BLACK MONEY (Funny Money) του Ray Cooney, σε διασκευή Σοφοκλή Σοφοκλέους, από τη Θεατρική ομάδα «Παράβαση» Λυμπιών, στο πλαίσιο του 9ου Φεστιβάλ Θεάτρου του Δήμου Στροβόλου, 11/5/25
2025-05-11 19:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
BLACK MONEY
Funny Money του Ray Cooney,
σε διασκευή του Σοφοκλή Σοφοκλέους
Στο πλαίσιο του 9ου Φεστιβάλ Θεάτρου του Δήμου Στροβόλου, η Θεατρική ομάδα «Παράβαση» Λυμπιών παρουσιάζει την ξεκαρδιστική κωμωδία του Ray Cooney «Black Money» (Funny Money), σε σκηνοθεσία των Σοφοκλή Σοφοκλέους και Σοφοκλή Κασκαούνια.
Η παράσταση θα δοθεί την Κυριακή 11 Μαΐου και ώρα 19:30, στο Δημοτικό Θέατρο Στροβόλου.
Είσοδος: €5
Όλα τα έσοδα από την πώληση των εισιτηρίων θα διατεθούν για την ενίσχυση του Καραϊσκάκειου Ιδρύματος.
Αρ. Άδειας Εράνου: Ν.Π. 15/2025
Για τους κατόχους Ευρωπαϊκής Κάρτας Αναπηρίας ισχύουν τα ακόλουθα και θα μπορεί να γίνει προκράτηση εισιτηρίων στο τηλ. 22 010191.

Για παραστάσεις με εισιτήριο €5,00: δωρεάν είσοδος, όπως επίσης και για έναν/μία συνοδό του/της
Για παραστάσεις με εισιτήριο από €5,00 και άνω: δωρεάν είσοδος, με έκπτωση 50% στο εισιτήριο του/της συνοδού.

Πληροφορίες και εισιτήρια:
www.ticketmaster.cy/showEventInformation.html?idEvent=6074

Λίγα λόγια για το έργο
Ένα εκατομμύριο τετρακόσιες χιλιάδες λίρες Αγγλίας, μια ατζέντα με τηλέφωνα και ένα μισοφαγωμένο σάντουιτς ζαμπόν-τυρί-μαρούλι. Δύο ζευγάρια, δύο ντετέκτιβ, μία κυπρέα ταξιτζού και ένα πτώμα με δύο τρύπες στο κεφάλι. Χρήματα παράνομα… Black money… Μέχρι που μπορούν να φτάσουν οι πρωταγωνιστές μας για να τα αποκτήσουν; Μια τρελή κωμωδία με γρήγορο ρυθμό, συνεχείς ανατροπές, πυροβολισμούς καταστροφές και πολύ γέλιο!
Διανομή (με τη σειρά εμφάνισης):
Τζην Πέρκινς: Στέλλα Μυτίδου
Χέντρικ Πέρκινς: Κωνσταντίνος Βασιλείου
Ντετέκτιβ Ντάβελφωρ: Ανδρέας Σοφοκλέους
Πόλα: Άντρη Γιασουμή
Μπέτυ Τζόνσον: Μύρια Νεοφύτου
Βικ Τζόνσον: Γιώργος Ξυνιστέρης
Ντετέκτιβ Σλάτερ: Ιωάννης Δημητρίου
Συντελεστές:
Σκηνοθεσία: Σοφοκλής Σοφοκλέους & Σοφοκλής Κασκαούνιας
Μουσική Επιμέλεια: Κωνσταντίνος Βασιλείου
Σκηνικά: Έλενα Τερέπεη
Επιμέλεια Κοστουμιών: Χριστιάνα Σολομώντος
Χορογραφίες: Άντρη Γιασουμή
Ήχος: Γιώργος Σοφοκλέους
Φωτισμός: Μάριος Νικολάου
Τεχνικός Σκηνής: Μάριος Χριστοδούλου
Κατασκευή Σκηνικών: Λάκης Κράμπος
Φροντιστήριο: Χριστιάνα Σολομώντος & Γιόλα Σοφοκλέους
Μακιγιάζ: Ηλίας Γεωργίου & Σοφία Κασκαούνια
Σχεδιασμός Αφίσας/Προγράμματος: Γιώργος Αλεξάνδρου
Επιμέλεια Προγράμματος: Μαρία Κυριάκου
Χορηγός Επικοινωνίας:

Πρόσκληση: Ενημερωτική συνάντηση για τα προγράμματα «Παρατηρητής της Γειτονιάς» και «Κοινωνικός Λειτουργός της Γειτονιάς», 12/5/2025
2025-05-12 19:15 | Φουαγιέ Δημοτικού Μεγάρου

Συναυλία μουσικής δωματίου με το κουαρτέτο «Por Amor al Arte»,12/5/25 - Μουσείο Εθνομάρτυρα Κυπριανού
2025-05-12 19:30 | Εκκλησιαστικό Μουσείο Εθνομάρτυρα Κυπριανού στον Στρόβολο

Διάλεξη με θέμα: «Πρόληψη και Θεραπεία των επιπλοκών του Σακχαρώδη Διαβήτη», 14/5/25 - Αίθουσα εκδηλώσεων Ι. Ν. Απ. Λουκά στο Συνοικισμό Κόκκινες
2025-05-14 18:00 | Αιθ. εκδηλώσεων Ι.Ν. Απ. Λουκά – Συν. Κόκκινες

«Μουσική στις καρδιές μας», από τη Συμφωνική Μπάντα Δήμου Στροβόλου - Ευρωπαϊκού Παν. Κύπρου & τις χορωδίες AL'SINGERS CHORUS, VOX NOVA & BOSPRO CHOIR, 14/5/25
2025-05-14 19:30 | Δημοτικό Θέατρο Στροβόλου, Cyprus

ΒΟΤΚΑ ΜΟΛΟΤΟΦ, του Άντον Τσέχωφ - Κωμωδία της Ελένης Ράντου, στο πλαίσιο του 9ου Φεστιβάλ Θεάτρου του Δήμου, στις 15, 20 & 22/5/25
2025-05-15 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
ΒΟΤΚΑ ΜΟΛΟΤΟΦ
Άντον Τσέχωφ
Κωμωδία της Ελένης Ράντου βασισμένη στη διασκευή του Νιλ Σάιμον
Σκηνοθεσία: Νικορέστης Χανιωτάκης
Στο πλαίσιο του 9ου Φεστιβάλ Θεάτρου του Δήμου Στροβόλου, ανεβαίνει στο Δημοτικό Θέατρο Στροβόλου η ξεκαρδιστική κωμωδία της Ελένης Ράντου «ΒΟΤΚΑ ΜΟΛΟΤΟΦ», βασισμένη στη διασκευή του Νιλ Σάιμον και σκηνοθεσία Νικορέστη Χανιωτάκη.
ΤΙΜΕΣ ΕΙΣΙΤΗΡΙΩΝ
ZONE A: €25
ZONE B: €20

Για τους κατόχους Ευρωπαϊκής Κάρτας Αναπηρίας η είσοδος θα είναι δωρεάν, με έκπτωση 50% στο εισιτήριο του/της συνοδού και θα μπορεί να γίνει προκράτηση εισιτηρίων στο τηλ. 22 010191.

Πληροφορίες και εισιτήρια
https://www.ticketmaster.cy/showEventInformation.html?idEvent=6025

ΠΛΗΡΟΦΟΡΙΕΣ ΕΚΔΗΛΩΣΗΣ
Ο Άντον Τσέχωφ σκιαγραφεί χαρακτήρες τόσο από τα αστικά κέντρα, όσο και από την επαρχία της προεπαναστατικής Ρωσίας, μεγεθύνοντας με γλαφυρό τρόπο, αλλά πάντα με συμπάθεια, τις συνήθειες, τις εμμονές τους, τους φόβους τους, την προσήλωσή τους στα μικροσυμφέροντά τους, την αφέλειά τους, αλλά και την πονηριά τους. Επί σκηνής, παρελαύνουν χαρακτηριστικοί τύποι της εποχής και της κοινωνίας του. Από δασκάλες και νταντάδες, μέχρι παπάδες και οδοντίατροι. Όλοι οι ήρωες παραδίδονται, πανανθρώπινοι και παντοτινοί, στην κρίση όλων μας για το χθες, το σήμερα και το αύριο
Η Ελένη Ράντου τιτλοφόρησε τη διασκευή της «Βότκα Μολότοφ», κλείνοντας το μάτι στους θεατές για τη θεατρική «έκρηξη» γέλιου και συγκίνησης που ετοιμάζονται να βιώσουν. Το κείμενό της διαθέτει γλωσσική αμεσότητα και χιουμοριστική σπιρτάδα. Οι τσεχοφικοί ήρωες, με όλα τους τα κουσούρια, τα λάθη, τους καημούς και τους πόθους τους, θα μοιραστούν μαζί μας το δάκρυ τους, το μελαγχολικό χαμόγελό τους και το λυτρωτικό γέλιο τους. Σε μια εποχή που ο διαφορετικός χαρακτήρας, η διαφορετική από ιδεολογικά και εθνικά στερεότυπα άποψη, ακόμα και το αντίθετο φύλλο ή η διαφορετική φυλή, όπως και η διαφορετική πολιτική ένταξη, αντιμετωπίζονται με μια ανθρωποφαγική σχεδόν διάθεση, με κηρύγματα μίσους και απαξίωσης, η αγάπη του Τσέχωφ για τον άνθρωπο καθώς και το χιούμορ του, μπορούν να αποδειχθούν καταλυτικά. Ο Νικορέστης Χανιωτάκης στήνει μια σύγχρονη παράσταση γοργών ρυθμών, με νεύρο, ευρηματικότητα και θεατρική ευφορία, με οκτώ εξαιρετικούς ηθοποιούς. Επί σκηνής, θα δούμε και τον ίδιο τον Άντον Τσέχωφ μέσα από την ερμηνεία του Τάσου Χαλκιά.
Στον ρόλο του Άντον Τσέχωφ: Τάσος Χαλκιάς Πρωταγωνιστούν (αλφαβητικά):
Γιάννης Απέργης, Βίβιαν Κοντομάρη, Λυδία Σγουράκη, Πάνος Σταθακόπουλος, Δήμητρα Στογιάννη, Χρήστος Τριπόδης
Συντελεστές:
Κείμενο: Νηλ Σάιμον – Ελένη Ράντου (βασισμένο στα διηγήματα του Άντον Πάβλοβιτς Τσέχωφ)
Διασκευή: Ελένη Ράντου
Σκηνοθεσία: Νικορέστης Χανιωτάκης
Σκηνικά-Κοστούμια: Αρετή Μουστάκα
Πρωτότυπη μουσική σύνθεση: Γιάννης Μαθές
Οργάνωση: Παπαδόπουλος και Σχοινής Παραγωγές ΛΤΔ

Εκδήλωση Κέντρου Ενηλίκων Στροβόλου, 19/5/25 - Πολιτιστικό Κέντρο
2025-05-19 19:00 - 20:15 | Πολιτιστικό Κέντρο Στροβόλου
